**Výpis**

**zo zápisnice zo zasadnutia Vedeckej rady Pedagogickej fakulty UMB v Banskej Bystrici, ktoré sa uskutočnilo dňa 31. januára 2018**

**K bodu 2**

**Návrh na spôsob odstránenia nedostatkov vo vymenúvacom konaní doc. PaedDr. Pavla Doulíka, Ph.D.**

Dr. h. c. prof. PhDr. Beata Kosová, CSc. informovala o tom, že Ministerstvo školstva, vedy, výskumu a športu SR vo svojom liste zo dňa 16. 11. 2017 upozornilo Univerzitu Mateja Bela v Banskej Bystrici, že vo vymenúvacom konaní doc. PaedDr. Pavla Doulíka, PhD. nebolo dodržané ustanovenie § 4 ods. 6 Vyhlášky MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor. V čase vymenúvacieho konania bol okrem predsedníčky inauguračnej komisie zamestnancom našej vysokej školy aj prof. RNDr. Martin Bílek, PhD. a to v období od 1. 9. 2016 do 31. 8. 2017 na 55%-ný úväzok na mieste odborného asistenta. Ministerstvo vyzvalo univerzitu na zabezpečenie nápravy v lehote do konca akademického roka 2017/2018.

Dr. h. c. prof. PhDr. Beata Kosová, CSc. predložila návrh na spôsob odstránenia nedostatkov vo vymenúvacom konaní doc. PaedDr. Pavla Doulíka, Ph.D.

Vzhľadom na to, že nedostatok sa týka formálneho kritéria zloženia komisie a v súčasnosti je už odstránený, pričom vecné plnenie kritérií na vymenovanie za profesora zo strany uchádzača sa nezmenilo, vedecká rada schvaľuje nasledovný postup na spôsob odstránenia nedostatkov:

1. Vedecká rada fakulty potvrdí hlasovaním pôvodné zloženie inauguračnej komisie.
2. Vedecká rada hlasovaním rozhodne o akceptácii posudkov pôvodných oponentov, témy inauguračnej prednášky a jej prednesenia dňa 31. 3. 2017.
3. Inauguračná komisia na svojom zasadnutí rozhodne o akceptácii svojho pôvodného stanoviska k inauguračnému konaniu a uskutoční hlasovanie o návrhu na vymenovanie uchádzača za profesora. Svoje rozhodnutie predloží vedeckej rade fakulty.
4. Vedecká rada po vypočutí stanoviska inauguračnej komisie rozhodne, či bude hlasovať:
   1. o potvrdení svojho pôvodného hlasovania o vymenovaní uchádzača za profesora v odbore pedagogika z 31. 3. 2017 alebo
   2. o návrhu na vymenovanie uchádzača za profesora v odbore pedagogika.
5. Vedecká rada uskutoční tajné hlasovanie podľa bodu 4a) alebo 4b).
6. Na základe týchto úkonov bude spracovaná správa o náprave nedostatkov, ktorú dekan predloží rektorovi so žiadosťou o opätovné prerokovanie návrhu na vymenovanie doc. PaedDr. Pavla Doulíka, Ph.D. za profesora vo Vedeckej rade UMB.

Návrh inauguračnej komisie doc. PaedDr. Pavla Doulíka, Ph.D.:

Predsedníčka: prof. PhDr. Jolana Hroncová, CSc., PF UMB Banská Bystrica

Členovia: prof. PhDr. Eliška Walterová, CSc., PF KU Praha

prof. PhDr. Martin Bílek, Ph.D., KU Praha

prof. PhDr. Erich Petlák, CSc., KU Ružomberok

Oponenti: prof. PhDr. Vladimíra Spilková, CSc., PF KU Praha

prof. PhDr. Ľubomír Held, CSc., PF TU Trnava

prof. PhDr. Gabriela Petrová, CSc., PF UKF Nitra

Téma inauguračnej prednášky doc. PaedDr. Pavla Doulíka, Ph.D.: **Procesy učení a  vyučování prizmatem psychodidaktiky (neurodidaktiky).**

Rozhodnutie VR č. 1/1

Vedecká rada Pedagogickej fakulty UMB v zmysle zákona č. 131/2002 Z. z. o vysokých školách v znení neskorších predpisov a vyhlášky MŠ SR č. 6/2005 o postupe získavania vedecko-pedagogických titulov alebo umelecko-pedagogických titulov docent a profesor § 4 ods. 6 a 7 schválila komisiu na vymenúvacie konanie doc. PaedDr. Pavla Doulíka, Ph.D. v pôvodnom zložení (za: 23, proti: 0, neplatné hlasovacie lístky: 0).

Rozhodnutie VR č. 2/1

Vedecká rada Pedagogickej fakulty UMB súhlasila s akceptáciou posudkov pôvodných oponentov na súbor prác k vymenúvaciemu konaniu doc. PaedDr. Pavla Doulíka, Ph.D., s témou inauguračnej prednášky schválenou dňa 1. 2. 2017 a s akceptáciou jej prednesenia dňa 31. 3. 2017. (za: 23, proti: 0, neplatné hlasovacie lístky: 0)

Prof. PhDr. Jolana Hroncová, PhD., predsedníčka inauguračnej komisie, v zmysle Vyhlášky MŠVVaŠ SR č. 457/2012, ktorou sa mení a dopĺňa vyhláška MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor § 4 ods. 11, predložila VR PF UMB závery z rokovania inauguračnej komisie. Inauguračná komisia potvrdila svoje pôvodné hodnotiace stanovisko k vymenúvaciemu konaniu doc. PaedDr. Pavla Doulíka, Ph.D., a v tajnom hlasovaní rozhodla, že doc. PaedDr. Pavel Doulík, Ph.D., spĺňa podmienky pre udelenie vedecko-pedagogického titulu profesor v odbore Pedagogika. Výsledok hlasovania: za: 4, proti: 0, neplatné: 0.

Na základe stanoviska inauguračnej komisie vedecká rada rozhodla, že bude hlasovať podľa bodu 4a) schváleného postupu.

Rozhodnutie VR č. 3/1

V zmysle zákona č. 131/2002 Z. z. o vysokých školách a § 5 Vyhlášky MŠVVaŠ SR č. 457/2012, ktorou sa mení a dopĺňa vyhláška MŠ SR č. 6/2005 Z. z. o postupe získavania vedecko-pedagogických titulov alebo umelecko-pedagogických titulov docent a profesor VR PF UMB, v tajnom hlasovaní rozhodla o potvrdení pôvodného hlasovania o návrhu na udelenie titulu profesor z 31. 3. 2017 (za: 23, proti: 0, neplatné hlasovacie lístky: 0) doc. PaedDr. Pavlovi Doulíkovi, Ph.D. v odbore Pedagogika.

V Banskej Bystrici, 06. 02. 2018

doc. PaedDr. Štefan Porubský, PhD.

predseda VR PF UMB

dekan

Za správnosť:

Mgr. Miroslava Fudorová

referát pre vedu, výskum a umenie